
BESEDA. 


O hranici  medzi  Rusmi  a Slovákmi  v Uhorsku. 

Y lanskom  ročníku  Slovenských  Pohľadov  (383  str.)  spomínal 
som,  že  Slováci  podľa  viery  sú  nielen  rím.  katolíci  a protestanti 
augsburského  vyznania,  ale  i protestanti  vyznania  helvétskeho  a 
potom  ešte  v značnom  počte  grécko-katolíci,  uniati 1).  O uniatoch 
na  moje  poznámky  odpovedal  pán  Štefan  Mišík.  (Slov.  Pohľady 
1895,  500,  566,  623.)  Námietky  jeho  konečným  koncom  malý  ten 
smysel,  že  Slovákov  uniatov  nie  je  toľko,  koľko  vychodilo  by  ich 
podľa  môjho  stanoviska. 

Je  to  totiž  starý  spor  o otázke:  na  severo-východe  Uhorska 
kde  prestávajú  Slováci  a kde  začínajú  sa  Rusi? 

Sporu  nášho  povšimnul  si  i prof.  A.  I.  Sobolevský,  tohoto  času, 
nakoľko  ide  o jazykovú  a ruskú  stránku  otázky,  asi  prvá  auktorita. 
Zreferujúc  články  Slovenských  Pohľadov  v Živej  Starine  prof.  La- 


])  Šafárik  v svojom  Národopise  v stoliciach  Abaujskej,  Zemplínskej 
a Ungvárskej  napočítal  Slovákov  ev.  helvétskeho  vyznania  a či  kalvínov 
21.  cirkví.  Šafárikov  Národopis,  v ktorom  tak  správne  boli  vypočítaní 
slovenskí  kalvíni,  vyšiel  roku  1842.  Hunfalvý  svoju  Etnografiu  Uhorska 
(Magyarország  Ethnographiája,  1876)  vydal  temer  o 40  rokov  pozdejšie, 
a v tej  takto  učí  o vierovyznaní  Slovákov : „ Dľa  viery  Slováci  sú  vo 
väčšine  katolíci,  v menšine  evanjelici  augs.  vyznania.  I so  pár  refor- 
mátskycli  obcí  nájde  sa  v Tekove  a Nitre.íl  Známosť  ani  o najtemnejšej 
Afrike!  A v tom  istom  odstavci  Hunfalvý  povozil  sa  po  Sasinkovi  pre 
tlačovú  chybu  spisu  Die  Slovaken , 1875. 

Na  základe  úradného  popisu  z roku  1880  maďarská  štatistika  (Láng 
"Uajos  és  Jekelfalussy  József:  Magyarország  népességi  statisztikája,  1884) 
udáva  slovenských  kalvínov  10.423,  grécko-katolíkov  či  uniatov  slo- 
venských 98.771  duší. 

manského  (1895,  II,  235 — 236),  hovorí  o nich,  že  sú  chudobné  na 
dáta.  „Hlavné,  čo  dáva  farbu  národnosti,  jej  reč,  určuje  sa  v člán- 
koch slovenského  časopisu  len  všeobecnými  frásami.  Nárečie  unia- 
tov,  ktorí  sú  predmetom  sporu,  zo  vie  sa  silne  poslovenčeným,  ma- 
júcim russismy,  a nič  viac.  Jestli  ono  je  slovenské  s russismami, 
tak  ním  hovoriaci  sú,  rozumie  sa,  Slováci ; jestli  je  ruské  so  slove- 
nismami,  tak  ním  hovoriaci  sú  Kuši.  Rozdiel  medzi  maloruským 
nárečím  ( i miesto  e a o,  plnohlasie,  začzdat)a  slovenským 
je  tak  veľký,  že  spor  o prináležaní  jazyka  k tomu  alebo  druhému 
nárečiu  možný  je  len  vtedy,  keď  jazyk  predstavuje  pestrú  smes, 
ktorú  ťažko  určiť.  Okrem  toho,  medzi  russismami  a russismami  je 
rozdiel:  jestli  sú  ony  názvy  kultúrnych  predmetov  (rastlín,  nádob, 
odeve  atd’.),  tak  nemajú  pre  etnografa  nijakej  ceny,  ukazujúc  len 
toľko,  že  upotrebujúci  ich  alebo  ich  predkovia  mali  potyky  s Rusmi; 
jestliže  sú  obyčajnými  slovami  reči  (s  významom  hovoriť,  videť, 
jesť  atd’.),  tak  môžu  ukazovať  na  to,  že  upotrebujúci  ich  pochodia 
od  predkov  Rusov.“ 

„P.  Mišík  napiera  na  to,  že  sporní  uniati  nazývajú  seba  Rusmi, 
a preto  nalieha,  aby  boli  uznaní  za  Rusov.  Ale  sám  rozpráva  o Po- 
liakoch spišských,  hovoriacich  po  poľsky,  no  menujúcich  sa  Slovákmi. 
My  môžeme  ukázať  na  ruských  katolíkov  v Bielorusku,  hovoriacich 
po  rusky,  ale  nazývajúcich  sa  Poliakmi.  Nazvanie  nemá  značenia 
a nerobí  Rusov  Slovákmi  a naopak.“ *) 

„ A tak  otázka  o hranici  Rusov  a Slovákov  v Uhorsku  zostáva 
otázkou  a čaká  zpytateľa,  ktorý  vážne  zaujal  by  sa  za  ňu  a sobral 
by  dáta,  mohúce  priviesť  k jej  riešeniu.“ 

Prof.  Sobolevský  referoval  len  na  základe  8.  a 9.  čísla  Sloven- 
ských Pohladov ; ešte  nemal  10.  číslo,  v ktorom  pán  Mišík  podával 
i jazykový  materiál  (pravda,  len  z troch  obcí  spišských). 

. Že  je  otázka  ťažká,  vyslovil  už  i sám  pán  Sobolevský. 2)  Od 
pol  stoletia  z Rusov  trudili  sa  nad  ňou  Sreznievsky,  Golovacký, 
Kočubinský,  čiastočne  i A.  L.  Petrov,  a svetla  v nej  predsa  málo. 
Veľmi  radi  by  sme  boli,  keby  jej  venoval  svoju  pozornosť  pán 
Sobolevský,  ozbrojený  pre  ňu  tak,  ako  pred  ním  nikto.  Práve  teraz, 
konajúcemu  študijnú  cestu,  padlo  by  mu  to  po  ruke. 

0 O historickom  dokumente,  ktorý  pán  Mišík  spomína  na  501. 
str.  SI.  Pohľadov,  prof.  Sobolevský  poznamenáva:  „Pán  Mišík  odvoláva 
sa  na  listinu  poľského  kráľa  Žigmunda  III,  z roku  1590,  ako  na  dôkaz 
toho,  že  spišskí  Rusi  v XVI.  století  považovali  sa  za  Rusov;  no  táto 
listina  to  nepotvrdzuje.  Ona  hovorí  o Rusoch,  prechodiacich  so  svojimi 
stadami  cez  zeme  obyvateľov  Ľubice  a pri  tom  používajúcich  ich  paství. 
Reč  je  tu  iste  o Lemkoch,  ktorí  v XVI.  století  ešte  viedli  polokočovný  život. 

